Proces – verbal
Încheiat azi joi 30 aprilie 2026 cu ocazia derulării şedinţei ordinare a Consiliului local Coroisânmărtin,
Sedinţa a fost convocată la data de 24 aprilie 2026  cu Dispoziţia primarului nr.25.
La şedinţă sunt prezenti toti consilierii locali. Participă deasemenea la şedinţă doamna inspector contabil Popovici Andrada Gheorghina.
[bookmark: _GoBack]Doamna Szekely Ana Maria anunţă la începutul şedinţei că se abţine de la votarea Ordinii de Zi şi de la dezbaterea şi votarea punctului 1 privitor la aprobarea bugetului local pentru anul 2026, datorită calităţii de contabil la Scoala Gimnazială Coroisânmărtin.
Domnul preşedinte Moldovan Călin preia conducerea lucrărilor şedinţei şi supune la vot Ordinea de Zi care a fost comunicată cu 5 zile înainte de data şedinţei:
1. Proiect de Hotărâre privind aprobarea bugetului local de venituri şi cheltuieli pentru anul 2026.
2. Proiect de hotărâre privind desemnarea consilierilor locali din cadrul Consiliul local al comunei Coroisânmărtin care vor face parte din Comisia de evaluare a performanțelor profesionale individuale ale secretarului general al comunei Coroisânmărtin.
Ordinea de zi este votată cu 10 voturi ,,pentru”, doamna Szekely Ana Maria s-a abţinut.
	In continuare  secretarul general prezintă procesul-verbal al şedinţei anterioare care este votat cu unanimitate de voturi.
Se trece la primul punct înscris pe Ordinea de zi privind aprobarea bugetului local pentru anul 2026, domnul primar dă citire proiectului de hotărâre şi subliniază că sumele pentru şcoli nu au fost transmise astfel că bugetul va putea fi rectificat odată cu comunicarea sumelor. Deasemenea domnul primar aduce în discuţie etichetarea pe culori a investiţiilor care este anexă la hotărârea cu bugetul, investiţiile etichetate în verde fiind prioritare la finanţare şi le propune domnilor consilieri să  adreseze întrebări domnei inspector contabil Popovici Andrada Gheorghina, în cazul în care au nelămuriri în privinţa bugetului. Nu sunt discuţii se supune la vot HCL nr.14/2026 se adoptă cu 10 voturi ,,pentru” şi o abţinere, doamna Szekely Ana Maria s-a abţinut.
In continuare se trece la puctul 2 înscris pe Ordinea de Zi privind desemnarea consilierilor locali din cadrul Consiliul local al comunei Coroisânmărtin care vor face parte din Comisia de evaluare a performanțelor profesionale individuale ale secretarului general al comunei Coroisânmărtin.
Domnul primar dă citire proiectului de hotărâre sugerând să se recurgă la propuneri. Domnul Cernea Nicolae propune ca din comisie să facă parte consilierii care au vechimea cea mai mare în consiliul local astfel că sunt propuşi domnii consilieri Popovici Teodor şi Bartos Martin Csaba. Domnul preşedinte supune la vot, HCL nr.15/2026 se adoptă cu unanimitate de voturi.
După epuizarea Ordinii de zi domnul primar spune că este în plină desfăşurare o misiune de audit a Camerei de Conturi la UAT şi în această perioadă este aproape permanent la sediul primăriei astfel că în cazul în care nu mai sunt întrebări ar dori să se retragă.
 Nemaifiind alte discuţii domnul preşedinte declară închise lucrările şedinţei.




Preşedinte de şedinţă,                          Contrasemnează secretar general,
    	 Moldovan Călin     		                                    	 Pop Mircea

